open-index/open-wikipedia-markdown huggingface dataset:
Simeon

**Simeon**, eller **Shimon** er et mannsnavn, fra hebraisk שִׁמְעוֹן (bibelsk *Šimʿon*, tiberisk *Šimʿôn*). På gresk, skrives navnet Συμεών, derav den latinske stavemåten *Symeon*. Navnet stammer fra den bibelske personen Simeon, sønn av Jakob og Leah.

## Utbredelse
*Simeon* er i dag et vanlig mannsnavn blant annet i Bulgaria, Sierra Leone og Namibia.

|}

## Kjente personer med navnet Simon
### Før vår tidsregning
*Simeon (bibelsk person), en av Jakobs sønner
*Simeon (stamme), en av Israels tolv stammer
* Simeon I (*ca* 300 f.Kr.), jødisk høyesteprest
* Simon II (219–199 f.Kr.), jødisk høyesteprest
*Simeon den rettferdige (3. århundre f.Kr.?) jødisk høyesteprest

### Før år 700
*Simeon (profet) - person i Det nye testamentet som velsigna Jesus og foreldrene hans i tempelet i Jerusalem.
*Simeon/Symeon av Jerusalem, andre biskop av Jerusalem, kanskje en av de sytti apostler som ble sendt ut av Jesus 
*Shimon ben Gamliel, Nasi av Sanhedrin i år 50 e.Kr.
*Shimon ben Gamliel II, Nasi av Sanhedrin i ca. år 118 e.Kr.
*Shimon bar Yohai, en rabbi fra Tannaim-perioden, muligens forfatteren av *[[Zohar]]*
*Simeon Stylitt (ca. 388–459), en kristen stylitt fra Sisan, Syria
*Simeon stylitten den yngre (521–597), en stylitt fra Antiokia
*Simeon stylitten III, en stylitt fra det 5. århundre

### Fra 701 e.Kr. til 1800 e.Kr.
*Simeon I av Bulgaria (866–927), a bulgarsk tsar
*Symeon Metaphrastes (10. århundre?) var en av de mest kjente bysantinske haliografene
*Simeon den nye teologen: (949–1022) øst-ortodoks helgen
*Simeon (abbot) (994–1094), Abbot av Ely-katedralen
*Simeon Seth (ca. 1070), jødisk bysantinsk fysiker og forfatter
*Sankt Simeon, født Stefan Nemanja (1109–1199), serbisk hersker og helgen i Den serbisk-ortodokse kirke
*Symeon av Durham (død etter 1129), engelsk krøniker og munk ved Jarrow
*Simeon den stolte, en storfyrste av Moskva i det 14 århundre
*Simon av Trent, en gutt som sies å ha blitt drept av jødene i det 15. århundre, og martyr i den katolske kirke

### Etter 1800 e.Kr.

*Simeon II av Bulgaria, den siste bulgarske tsaren før kommuniststyret
*Simeon Coxe (vanligvis kjent bare som Simeon), musiker i gruppa Silver Apples

## Navnedag
*Simeon* har navnedag i flere land, oftest 5. januar, men har ikke noen norsk navnedag.

## Se også
*Simon 
*Simone

## Referanser


## Eksterne lenker
*
Cæcilius Statius

**Cæcilius Statius**, eller **Statius Cæcilius** (født ca. 219 f.Kr., død 168 eller 166 f.Kr.) var romersk forfatter av komedier. Han var en samtidig og nær venn av Ennius. Han ble rangert meget høyt av sine samtidige, men den informasjon som er bevart om hans stykker er for mager til at de kan bli vurdert tilfredsstillende utover at han imiterte tett den greske forfatteren Menander.

Cæcilius var av fødsel en insubrer, en gallisk stamme i nordlige Italia og ble sannsynligvis tatt med til Roma som fange en gang mellom år 200 f.Kr. og år 194 f.Kr. Som slave tok han i henhold til romersk skikk navnet Cæcilius etter sin eier. Som frigitt slo han seg sammen med tragedieforfatteren Ennius og levde deretter av å skrive, omskrive og tilpasse greske skuespill, spesielt Menander, for det romerske teater. Om det er riktig hva Suetonius skriver i et utsagn i et verk om Terents skal Cæcilius’ vurdering og dømmekraft ha stått høyt i kurs, så høyt at han ble beordret å høre Terents’ *Andria* (utgitt 166 f.Kr.), lese og gi sin uttale om det.

Cæcilius kom ikke lett til suksessen. Etter flere feilslag skal hans omdømme ha vokst meget. Den dramatiske kritikeren Volcacius Sedigitus plasserte ham øverst blant de komiske poeter. Varro krediterer ham for å konstruere sin handling med patos og dyktighet. Horatius setter hans verdighet innenfor kunsten lik den til Terents (i *Epistler*, ii. I. 59). Quintilianus taler dog noe uensartet om ham (*Inst. Orat.*, x. I. 99), og Cicero innrømmer med en viss nøling at Cæcilius kan ha vært den fremste blant de komiske poeter (*De Optimo Genere Oratorum, I*), og betrakter ham som bedre enn Terents i stil og evne til å skrive latin (*Ad Alt. vii. 3*).

Det faktum at hans skuespill ble referert til hans navn alene uten noen indikasjon på andre forfattere (Cicero, *De Finibus, ii. 7*) er et tilfredsstillende bevis på verkenes utstrakte popularitet i samtiden. Cæcilius er plassert mellom Plautus og Terents i sin behandling av de greske originaler; han blandet ikke sammen greske og romerske ting som Terents, men fjernet alt som ikke kunne romersk.

Verkene er gått tapt, men fragmenter av hans skuespill er bevart av Aulus Gellius som siterer flere avsnitt fra stykket *Ploczum* (*Halskjede*) sammen med det opprinnelige greske til Menander. Oversettelsen som er uklar og på ingen måten i nærheten mislykkes i å fange originalens ånd. I sitt *Laelius de Amicitia* (*Om vennskap*) refererer Cicero til Cæcilius’ komedie *Epicleros* (*Den kvinnelige arvingen*) og siterer to linjer og er den en av noen få fragmenter vi kjenner fra denne komedien.

Følgende sitater er bevart:
* «Hele verden er manns fødested.»
* «Visdom ligger ofte på lur under en frynset kappe.»
* «Han planter trær til fordel for en annen generasjon.»

## Litteratur
* Ribbeck, Otto: *Scaenicae Romanorum Poesis Fragmenta* (1898)
* Teuffel, Wilhelm Siegmund: *Caecilius Statius*, &c. (1858)
* Mommsen, Theodor: *History of Rome* (engelsk oversettelse), bk. iii. ch. 14
* Skutsch, F.: in Pauly-Wissowa, *Realencyclopädie* (1897).
* 

## Referanser
Tønsberg-Kameratene

**Idrettsforeningen Tønsberg-kameratene**, oftest omtalt som **Tønsberg-kameratene** og forkorta **If Tønsberg-Kameratene** eller bare **TK**, er en idrettsforening fra Tønsberg i Vestfold. Klubben hadde tidligere også fotball- og friidrettsgrupper, men er i dag en rein atletklubb med grupper innen boksing, vektløfting og bryting.

## Historikk
Tønsberg-kameratene blei stifta av en kameratgjeng på 15–16 gutter fra Tønsberg 10. oktober 1917 under navnet «Fotballklubben Kameratene». Siden har den vært en sentral sportsklubb i byen. TK var den første sportsklubben som avlyste et idrettsstevne under idrettsstreiken som norske klubber gjennomførte fra 1941 i protest mot nazifiseringen av idretten i Norge under andre verdenskrig. Slagen Atletklubb gikk inn i Tønsberg-Kameratene i 1973. I 1981 gikk friidrettsgruppa ut av TK og stifta Tønsberg Friidrettsklubb sammen med utøverne fra Tønsberg Turn (TT). I 1985 falt også fotballgruppene fra i de to tradisjonsrike foreningene og ble til Tønsberg Fotballklubb.

Klubbens mest kjente medlemmer er Steffen Tangstad, som tok flere EM-titler i profesjonell boksing  og kjempa om VM-tittelen mot Michael Spinks i Las Vegas i 1986, Øystein Holt, klubbens mestvinnende med 12 NM-gull og sju kongepokaler og Ruth Kasirye, som tok sølvmedalje i EM i vektløfting i 2007.

## NM-vinnere fra TK
Medlemmer i Tønsberg-kameratene har vunnet en rekke konkurranser i Norge og utlandet. Lista viser TKs 102 vinnere i Norgesmesterskap (NM) gjennom 90 år:

### Boksing
* Sven Henriksen 1957
* Ronald Larsen 1965, 66, 67
* Stein Revfem 1965, 68, 76
* Ole Nerggård 1967
* Benth Nielsen 1969, 67, 70
* Jarle Ramsli 1970
* Robert Karlsson 1977, 80
* Bjørn Edgar Johansen 1973, 79
* Steffen Tangstad 1978, 79, 80
* Terje Sveen 1980, 81,83, 86, 87
* Geir Vestvik 1991, 93,98, 99
* Tore Vestvik 1993, 95, 98
* Geir I. Jørgensen 1998
* Magnus Hagen 2002
* Otto Tangstad 2007

### Bryting
* Dagfinn Pettersen 1932
* Asbjørn Rogne 1947
* Roar Buer 1969
* Hans Olaf Evensen Borg 7 NM (1998–2003)

### Friidrett
* Rune Nilsen 6 NM tresteg 1946-52
* Reidar Nilsen lengde 1949, 6 NM 400 m hekk 1946-53
* Kjell Johansen 1500m 1951
* Sven Johan Svenssen 1972, 73
* Åse Svinsholt 800 m 1973, 74, 75, 76
* Thor Smith 800 m 1976

### Vektløfting
* Øystein Holt 12 NM 1980-93 og 7 kongepokaler 
* Leif Rune Olsen 1980
* Thor Underhaug 1985
* Jan Robert Solli 9 NM 1988-07
* Per Arne Marstad 4 NM 1989-95
* Hanne Andersson 1989
* Ivar Hauge 1992
* Ruth Kasirye 4 NM 2004-07
* Lag 5 NM

Olympisk mester Leif Jensen var medlem av Tønsberg-kameratene noen år og vant NM-gull for klubben i 1989.

## Eksterne lenker
* Hjemmeside
* Tønsbergs Blad om klubbens historie ved 90 års jubileet
*
Michael Hjälm

**Peter Michael Hjälm** (født 23. mars 1963 i Stockholm) er en tidligere svensk ishockeyspiller. Han ble vervet av Rögle BK i 1991 fra MoDo Hockey hvor han spilte det meste av 1980-tallet, foruten en kort sesong i IF Björklöven hvor han var med å ta SM-gull i 1987. Han jobber i dag som brannmann i Ängelholm.

Hjälm vokste opp i Stuvsta i Huddinge kommune og begynte å spille ishockey i daværende Flemingsbergs IF. Familien flyttet deretter til Bjästa utenfor Örnsköldsvik, hvor han kom til å spille for KB 65 før han havnet i MoDo.

Han ble draftet av Philadelphia Flyers i 1982. I 1984 og 1988 tok han OL-bronse med Sveriges ishockeylandslag. I 1991 gikk han til Rögle BK, der han senere avsluttet karrieren.

## Referanser


## Eksterne lenker
*
Ocellaris klovnefisk

**Ocellaris klovnefisk** (*Amphiprion ocellaris*) er en liten tropisk korallrevfisk. Fisken er kjent for sitt litt merkelige forhold til sjøanemoner, der den nyter beskyttelse uten å tilsynelatende å yte noe tilbake til anemonen.

## Eksterne lenker
*
Mike Stulce

**Michael «Mike» Stulce** (født 14. eller 21. juli 1969 i Killeen i Texas) er en tidligere amerikansk friidrettsutøver.

Etter at kulestøteren Mike Stulce ble nummer to under junior-VM 1988, støtte han sesongen 1990 hele 21,82&nbsp;m. Etter en positiv dopingprøve ble imidlertid dette resultatet strøket fra offisielle lister. 

Etter å ha vært utestengt fra all idrett, kom han tilbake og kvalifiserte seg til OL 1992. Han vant i Barcelona med et resultat på 21,70&nbsp;m, 70 centimeter foran landsmannen Jim Doehring.

Under innendørs-VM 1993 vant Stulce med 21,27&nbsp;m, og igjen ble Jim Doehring nummer to. Under utendørs-VM 1993 tok Stulce tredjeplassen med 20,94. Dette resultatet ble imidlertid senere underkjent, da han igjen leverte en positiv dopingprøve.

## Eksterne lenker
*
Robert Leavitt

**Robert Grandison Leavitt** (født 20. september 1883 i Dorchester, Massachusetts, død 22. februar 1954 i South Hanover, Massachusetts) var en amerikansk friidrettsutøver.   

Under jubileumslekene 1906 i Athen vant Leavitt 110 meter hekk på tiden 16,2. Han fikk samme tid som briten Alfred Healey, men ble dømt foran i mål.

## Eksterne lenker
*
Nikolaus von Üxküll-Gyllenband

**Nikolaus ''Graf*** (= greve) *'von Üxküll-Gyllenband*' (født [[14. februar]] [[1877]] i [[Kőszegfjellene|Güns]] i den ungarske delen av [[Østerrike-Ungarn]], død [[14. september]] [[1944]] i [[Berlin]]) var en tysk [[oberst]] som var sentral i motstandskampen mot [[Adolf Hitler|Hitler]] og sentral i [[20. juli-attentatet]]. Han ble dømt til døden for sin rolle i attentatet.

Hans eldre søster Caroline var mor til [[Claus Schenk Graf von Stauffenberg|Claus von Stauffenberg]].

== Liv og virke ==
Foreldrene hans var begge døde før han fylte 1 år. Fra 1878 vokste han og hans søsken opp ved [[hoff]]et i [[Stuttgart]] hos sin tante, grevinne Olga von Üxküll-Gyllenband, [[hoffdame]] hos hertuginne Olga av [[Württemberg]]. Etter *Abitur* gikk han i sin fars fotspor som [[fanejunker]] i den østerrikske hær fra 1895. Som oberstløytnant forlot han [[generalstab]]en i 1918 og bosatte seg i Berlin.

Han stilte seg positiv til [[Machtergreifung|den nasjonalsosialistiske maktovertakelsen]] i starten og arbeidet fra 1936 i *Reichskommissariat* for prisfastsettelse. Han ble medlem av [[NSDAP]] i 1933. Etter utbruddet av [[andre verdenskrig]] i 1939 hadde han rekruttert sin søstersønn [[Claus Schenk Graf von Stauffenberg|Claus Stauffenberg]] til motstand mot nasjonalsosialismen. Senere ble han kontaktperson for Stauffenbergs motstandsgruppe i [[protektorat]]ene [[Böhmen]] og [[Mähren]].

20. juli-attentatet mislyktes, og han ble arrestert tre dager etter. Üxküll oppgav uhyrlighetene i de nazistiske [[konsentrasjonsleir]]ene som årsak til sitt motstandsarbeid. Den [[14. september]] [[1944]] ble han dømt til døden etter en summarisk rettssak i *Volksgerichtshof* under ledelse av den beryktede [[Roland Freisler]]. Samtidig ble også offiseren Heinrich *Graf* zu Dohna-Schlobitten, den tidligere *Zentrum*-politiker [[Michael Graf von Matuschka]] og den katolske presten [[Hermann Josef Wehrle]] anklaget og dødsdømt.
 
Nikolaus von Üxküll-Gyllenband ble hengt i [[Plötzensee (fengsel)|Plötzenseefengselet]] i Berlin samme dag.

== Litteratur ==
* Peter Hoffmann: *Claus Schenk Graf von Stauffenberg und seine Brüder.'' DVA, Stuttgart 1992, ISBN 3-421-06533-0.

## Referanser


## Eksterne lenker
* Minnested for den tyske motstandsbevegelsen
William Porter

**William Franklin «Bill» Porter II** (født 24. mars 1926 i Jackson i Michigan, død 10. mars 2000 i Irvine, California) var en amerikansk friidrettsutøver. 

Porter var spesialist på hekkeløp. Han ble ofte henvist til andreplassen av den samtidige Harrison Dillard. Under uttakningen til OL 1948 ble Dillard slått ut etter at han hadde revet flere hekker og mistet rytmen. Porter vant kvalifiseringen med tiden 13,9. Han løp på samme tid i OL-finalen, der han tok gull foran landsmennene Clyde Scott og Craig Dixon.

## OL-medaljer
* 1948  London -  **Gull** i friidrett, 110 m hekk

## Eksterne lenker
*
Livius Andronicus

**Lucius Livius Andronicus** (gresk *Libios Andronikos*), levde anslagsvis fra ca. 260 f.Kr. – ca. 203 f.Kr., var opprinnelig en greker som ble kjent som oversetter og dramatiker på latin i Roma. Han er den eldste romerske forfatter som er kjent ved navn, men han må ha bygd på en eldre litterær tradisjon i Roma. Tradisjonelt har Livius blitt sett på som en formidler av gresk litteratur i Roma, men det er også hevdet at hans oversettelser og gjendiktninger har vært et ledd i en styrking av den latinske litteraturen nettopp mot den dominansen som gresk litteratur sto for.

Livius Andronicus var en tidligere gresk slave fra den greske kolonien Tarentum eller Tarent (i dag Taranto, Italia) som romerne erobret i år 272. Han var først slave hos en romersk adelsmann, Livius, og underviste familiens sønner i gresk. Etter at han ble frigitt føyde han sin tidligere herres navn til sitt eget latiniserte etter romersk skikk. Deretter levde han av å undervise i gresk i Roma. I forbindelse med undervisningen i gresk oversatte han Homers *[[Odysseen]]* til latin, «Odysseia». Det er kanskje det første verket i historien, hvis man ser bort fra etterligninger, som ble forsøkt omsorgsfullt oversatt fra et språk til et annet. Rent språklig sett er verket ikke spesielt betydningsfullt. Det greske heksameter var for vanskelig å overføre til latin slik at han brukte det lokale versemålet *saturnier* isteden (etter den romerske oldtidsguden Saturnus). Bare noen få linjer har overlevd fra dette verket, men viser at han stundom var mindre heldig i oversettelsen. Verkets betydning ligger i at han gjorde den greske mytologien tilgjengelig for romerne og mytologien var en betingelse for høystemte vers. Verket ble uansett i bruk som romersk skolebok.

Deretter ble det ene greske verket etter det andre oversatt til latin, spesielt drama. Verkene har siden gått tapt, men titlene kjennes: *Achilles*, *Aegisthus*, *Aiax mastigophorus* og komedien *Gladiolus*. Livius Andronicus beholdt versemålene, men med betydelig endringer. Fra år 240 f.Kr. ble hans dramaer satt opp i Roma. Romerne regner selv dette året som deres litteraturs fødselsår. Med disse var den litterære aktiviteten i gang i Roma, og hans tittel som den romerske litteraturens far er ikke uten berettigelse. 

Da punerne truet selveste Roma under den puniske krig fikk han i 207 i oppdrag å forfatte en soningshymne til Juna Regina, himmeldronningen. I en prosesjon ble hymnen sunget av 27 jomfruer (3 x 3 x 3) i en prosesjon gjennom Roma. Byen ble som bekjent berget. Dette verket hadde opplagt en slik stor suksess at Minerva-tempelet på Aventin ble åpnet for forfattere og skuespillere, en betydelig revaluering av deres sosiale status.

Fra andres sitat skal han også ha skrevet andre dikt som ikke lenger eksisterer.

## Referanser


## Eksterne lenker
*Heathcote William Garrod (ed.), ''The Oxford Book of Latin Verse From the earliest fragments to the end of the Vth Century A.D.'', Oxford (1912) - Fragmenter av Livius' dikt på originalspråket
Rodney Milburn

**Rodney «Rod» Milburn** (født 18. mars 1950 i Opelousas, Louisiana, død 11. november 1997 i Port Hudson, Louisiana) var en amerikansk friidrettsutøver.

Han var i en årrekke blant verdens beste hekkeløpere. I 1971 satte han ny verdensrekord på 120 yards hekk med tiden 13,0.

I 1972 kom han sent i form, og kvalifiserte seg bare så vidt til OL-deltakelse på 110 meter hekk. På plass i München var imidlertid formen på plass, og han vant på ny verdensrekord (13,24), et tidels sekund foran franskmannen Guy Drut. I 1972 ble offisielle verdensrekorder bare ført som håndtatte tider, og Milburns resultat ble derfor bare notert som tangering av den eksisterende verdensrekorden på 13,2. Først i 1977 ble 13,24 godkjent som den første verdensrekorden med elektronisk tidtaking.

I 1973 tangerte Milburn sin egen rekord på 120 yards, før han i begynnelsen av juli forbedret 110 meter hekk-rekorden til 13,1. I 1975 toppet Milburn verdensstatistikken, men i 1976 greide han ikke å kvalifisere seg til OL. Han fortsatte å løpe i flere år, både som amatør og profesjonell, og la opp i 1984.

Han vant gull på 110 meter hekk under de Panamerikanske leker 1971.

I 1997 døde Rod Milburn, 47 år gammel, av forgiftninger han hadde pådratt seg under arbeid i en papirfabrikk.

## OL-medaljer
*  1972  München -  **Gull** i friidrett, 110 meter hekk menn  USA

## Referanser

## Eksterne lenker
*
Opelousas

**Opelousas** er en by og administrasjonssenter i St. Landry Parish i den amerikanske delstaten Louisiana.

Under folketellingen 2000 hadde byen 22&nbsp;860 innbyggere. I 2006 ble folkemengden anslått til 23&nbsp;222.

## Referanser


## Eksterne lenker
* 
* Opelousas og St. Landry Parish
Maskulinisme

**Maskulinisme** er en tankeretning som i ifølge *[[Oxford English Dictionary]]* betyr å fremme menns rettigheter eller synspunkter og verdier ansett som typiske for menn. Ordet kan også tolkes som overholdelse av eller forfremmelse av egenskaper som betraktes typiske for menn og gutter.

## Referanser
Minuswelt Musikfabrik

**Minuswelt Musikfabrik**, eller bare **Minuswelt**, er et uavhengig tysk plateselskap for band innen sjangrene elektronika, industrial og gothic. Flere band har utgitt på Minuswelt, inkludert Controlled Fusion, Decree, In Strict Confidence, Run Level Zero, Pzychobitch og YelworC. Plateselskapet ble grunnlagt av Dennis Ostermann og er idag basert i Breuberg.

## Eksterne lenker
*
Gerhard Ertl

**Gerhard Ertl** (født 10. oktober 1936 i Stuttgart) er en tysk fysiker og professor emeritus ved institutt for fysisk kjemi ved Fritz-Haber-Institut der Max-Planck-Gesellschaft i Berlin. 10. oktober 2007 ble det kunngjort at han blir tildelt Nobelprisen i kjemi for 2007.

Han studerte ved Technische Universität i Stuttgart (1955–1957), ved universitetet i Paris (1957–1958) og ved Ludwig-Maximilians-Universität i München (1958–1959). Han tok hovedfag i kjemi ved Technische Universität i Stuttgart i 1961 og tok doktorgraden samme sted i 1965.

Ertl arbeidet først som vitenskapelig assistent og foreleser ved Technische Universität i München (1965–1968). Fra 1968 til 1973 var han professor og direktør for Technische Universität i Hannover. Deretter ble han professor ved institutt for fysisk kjemi ved Ludwig-Maximilians-Universität (1973–1986). På 1970- og 80-tallet var han også gjesteprofessor ved flere amerikanske universiteter.

I 1986 ble Gerhard Ertl professor ved Freie Universität Berlin og så ved Technische Universität Berlin. Han var direktør for Fritz-Haber-Institut der Max-Planck-Gesellschaft fra 1986 til han gikk av med pensjon i 2004. I 1996 ble han professor ved Humboldt-Universität zu Berlin.

I 1998 fikk han Wolf-prisen i kjemi.

I 2007 fikk han Nobelprisen i kjemi for sine studier av kjemiske prosesser på faste overflater. Ertls forskning er viktig for den kjemiske industrien og bidrar til å forstå så forskjellige ting som hvordan jern ruster, hvordan brennstoffceller virker og hvordan en katalysator i en bil fungerer.

Ertl er gift og har to voksne barn.

## Referanser


## Eksterne lenker
* Gerhard Ertl

* Kungliga Vetenskapsakademiets pressemelding
Ungarns Grand Prix

**Ungarns Grand Prix** (På ungarsk *Magyar Nagydíj*) er et Formel 1-løp som siden 1986 har blitt arrangert på Hungaroring ved Budapest.

## Vinnere av Ungarns Grand Prix

## Referanser

## Eksterne lenker
*
Fritz-Haber-Institut der Max-Planck-Gesellschaft

**Fritz-Haber-Institut (FHI)** der Max-Planck-Gesellschaft (MPG) er et forskningsinstitutt i Dahlem i bydelen Steglitz-Zehlendorf i Berlin. Det ble grunnlagt i 1911 som *[[Kaiser-Wilhelm-Institut]] für Physikalische Chemie und Elektrochemie*, men ble senere oppkalt etter sin første direktør (1911–33), nobelprisvinneren Fritz Haber. Instituttet fokuserer spesielt på forståelsen av katalyseprosesser på molekylært nivå og molekylærfysikk.

## Nobelprisvinnere tilknyttet instituttet
*Max von Laue (1914)
*Richard Willstätter (1915)
*Fritz Haber (1918)
*Otto Hahn (1944)
*Ernst Ruska (1986)
*Gerhard Ertl (2007)

## Eksterne lenker
*
Vad (fiskeredskap)

**Vad** i fiskerisammenheng kan bety:
 
#Et fiskeredskap. I visse sammenhenger kan et vad betegne ei not (for eksempel snurrevad) – men det kan også være betegnelsen på ei line med angler.

#*Gangvad* var ei kort, grov line med få kroker og levende agn som blei brukt til kveitefiske. Til håkjerringfisket til havs blei brukt et vad med jernlenke og grov angel. Lina kunne da ha en lengde på over 100 favner.
Ludvík Daněk

**Ludvík Daněk** (1937–1998) var en tsjekkoslovakisk friidrettsutøver, som fra 1964 til 1974 tilhørte verdenseliten i diskos. Tre ganger satte han ny verdensrekord, og tre ganger tok han OL-medalje, én i hver valør.

Han gjorde seg internasjonalt bemerket i 1964, da han satte ny europarekord med 62,45&nbsp;m, før han i august samme år forbedret verdensrekorden til 64,55&nbsp;m. Året etter ble han førstemann til å kaste over 65 meter, da han satte sin andre verdensrekord.

Han deltok i tre olympiske leker, og vendte hver gang hjem med en medalje. I Tokyo 1964 ble det sølv, i Mexico by 1968 bronse, og endelig gull under OL 1972 i München.

Han har også to medaljer fra europamesterskap: Gull i Helsingfors 1971 og sølv i Roma 1974.

## Referanser


## Eksterne lenker
*
Under Høststjærnen

***Under Høststjærnen***, *en Vandrers Fortælling* er den første boken i  Knut Hamsuns «vandrertrilogi», og ble utgitt i 1906 i Kristiania av Gyldendalske forlag. De øvrige bøker i trilogien er *[[En Vandrer spiller med Sordin]]* fra 1909 og *[[Den siste Glæde]]* fra 1912. På første side av *Under Høststjærnen* finner vi tittelen til Hamsuns siste bok, *[[Paa gjengrodde stier]]*: «*Naar jeg gaar den gengrodde Sti ind gennem Skogen skælver mit Hjærte i en ujordisk Glæde.*» 

Hovedpersonen har fått Hamsuns eget døpenavn, Knut Pedersen, og kommer i likhet med Hamsun selv fra Nordland. Som i *[[Sult (roman)|Sult]]* og *[[Pan (roman)|Pan]]* skriver Hamsun i jeg-form, men de heftige følelsesutbruddene i hans tidlige verker mangler helt. Pedersen er tvert om på flukt fra byens larm og søker tilbake til landsbygdens antatte ro og fred.

Pedersen flakker rundt sammen med tilfeldige bekjente og søker alskens arbeid på forskjellige gårder. Han forelsker seg stadig, og som så ofte i Hamsuns bøker, er disse forelskelsene forbigående og feilslåtte.

## Referanser


## Eksterne lenker
* Utgaven fra 1993 | 1997 hos Nasjonalbiblioteket.
Mario R. Capecchi

**Mario Renato Capecchi** (født 1937) er en italienskfødt amerikansk molekylærgenetiker. Han mottok Nobelprisen i fysiologi eller medisin i 2007 sammen med Martin J. Evans og Oliver Smithies for deres arbeid med den såkalte knock-out-musen. Han er ansatt som professor ved Universitetet i Utah. 

## Priser (utvalg)
* 2001 – Albert Lasker Basic Medical Research Award

## Referanser


## Eksterne lenker

* Pressemelding fra Nobelstiftelsen
Martin J. Evans

**Martin J. Evans** (født 1941) er en britisk forsker som blir gitt æren av å oppdage embryonisk stamceller i 1981. Han tok også del i arbeidet med den såkalte knockout-musen sammen med Mario R. Capecchi og Oliver Smithies. I 2007 vant de Nobelprisen i fysiologi eller medisin for sitt arbeid.

## Priser (utvalg)
* 2009 – Copleymedaljen
* 2001 – Albert Lasker Basic Medical Research Award

## Referanser


## Eksterne lenker

* Pressemelding fra Nobelstiftelsen
Mac OS X v10.3

**Mac OS X versjon 10.3 «Panther»** er den fjerde versjon av Mac OS X, operativsystemet til Apples Macintosh maskiner. Denne versjonen ble lansert 24. oktober 2003. Den etterfulgte Mac OS X versjon 10.2 Jaguar og kom før Mac OS X 10.4 Tiger. Apple sa at Panther innholdt mer enn 150 funksjoner.
## Nye funksjoner

Apple annonserte at Panther hadde 150 nye egenskaper.

### Nye funksjoner for sluttbruker
De nye funksjonene er blant annet:
*  Oppdatert Finder
**Børstet metall utseende
**Sidemeny 
**Sanntid søking
**Støtte for Zip filer
* Exposé – hjelper deg å holde orden på vinduer.
* Raskt brukerbytte – mulighet for raskt å bytte mellom flere brukere som er logget inn samtidig.
* TextEdit Kan skrive og lese Microsoft Word dokumenter.

### Nye applikasjoner

* Filevault – for kryptering av brukers hjemmeområde.
* iChat – Ny versjon med mulighet for videokonferanse
* Fontbok – Et program for å holde oversikt og orden på alle fontene.
* Safari Ny standard framviser som erstatning for Internet Explorer. Kom først som en oppdatering til Mac OS X 10.2.
* X11 vindussystem er støttet.

### Annet
* Forbedret støtte for Windows-nettverk inklusiv støtte for sikker VPN.
* Fax støtte er innebygd.

## Systemkrav
Mac OS X 10.3 setter følgende systemkrav:
*Støttede maskiner: Power Mac G3, G4, G5, iMac, eMac, PowerBook G3 (bare siste modell) eller G4, og iBook G3 og G4
*Minimum RAM: 128 MB RAM (256 MB eller mer anbefales)
*Harddiskplass: 1.5 GB

## Oversikt over versjoner

## Se også
* Mac OS X versjon 10.4 «Tiger»
* Mac OS X versjon 10.5 «Leopard»
* Mac OS X

## Referanser


## Eksterne lenker
* 
*  Apple: Mac OS X 10.3: Chart of available Mac OS software updates
*  Ars Technica: Mac OS X 10.3 Panther
Norsk Pensjon

**Norsk Pensjon AS** (stiftet 7. juli 2006) er et norsk selskap med en pensjonsportal som gir enkeltpersoner en samlet oversikt over forventet alderspensjon fra ulike pensjonsordninger.

## Eiere
Selskapet ble stiftet høsten 2006 av syv norske livsforsikringselskaper, som  fortsatt er eiere:

## Referanser


## Eksterne lenker
*
Oliver Smithies

**Oliver Smithies** (født 23. juli 1925, død 10. januar 2017) var en britiskfødt amerikansk genetiker og nobelprisvinner. Han jobbet blant annet sammen med Mario Capecchi og Martin Evans med den såkalte knockout-musen.

## Bakgrunn
Smithies ble født i Halifax i West Yorkshire i England. Han uttalte at hans tidlige interesse for vitenskap kom fra interesse for radioer og teleskoper.

Smithies studerte fysiologi for en BA av første klasse i 1964, hvorpå han fikk en bachelorgrad i tillegg i kjemi.  Han fikk også en mastergrad i 1951 og dr. phil. i biokjemi i 1951 ved Balliol College ved Oxford. Mens han studerte på stipend ved Oxford hoppet han av legestudiet for å heller studere kjemi.

På tross av at han var fargeblind var Smithies småflypilot og eide tre private fly samt at han fløy glidefly. Hans kone er professor i patologi ved University of North Carolina at Chapel Hill (UNC). Dette var hans andre ekteskap. Etter hans kone ikke fikk jobb i Wisconsin, men ved UNC flyttet Smithies også til Chapel Hill.

## Priser (utvalg)
* 2001 – Albert Lasker Basic Medical Research Award
* 2007 – Nobelprisen i fysiologi eller medisin

## Referanser


## Eksterne lenker

* Pressemelding fra Nobelstiftelsen
Acta

**Acta** er en forkortelse og akronym som har flere betydninger:

*Acta Kapitalforvaltning – et spare- og investeringsselskap som tilbyr rådgivning for privatpersoner i Norge, Sverige og Danmark.
*Acta Normisjon – barne- og ungdomsorganisasjonen til Normisjon.
*Acta Bibelskole – ACTA Bibelskole i Stavanger.
*Apostlenes gjerninger – en bok i Bibelen.
*Anti-Counterfeiting Trade Agreement (ACTA) er en kontroversiell, internasjonell avtale om vareforfalskning og piratkopiering.
Konnerud skole

**Konnerud skole** er en barneskole som ligger på Konnerud, Drammen i Buskerud fylke. Skolen har cirka 405 elever. Den er hovedsakelig bygget i mur.

## Historie
Grev Wedel Jarlsberg fikk bygd Konnerud skole i 1747. Han eide Konnerudverket og ønsket at gruvearbeidernes barn skulle få skolegang. Skolens første lærer var Rasmus Hansen. På 1800-tallet var det dårlige tider og skolehuset forfalt. Læreren kortet ned på undervisningstiden fordi han fikk så dårlig betalt.

I 1887 ble den gamle skolestua, med smårutete vinduer, påbygget i sveitserstil. Det ble bygget to klasserom, ett i hver etasje, og leilighet for lærerne i andre enden. I 1899 ble det ansatt en kvinnelig lærer. I klasserommene var nederste del av vinduene malt hvite, da kunne ikke barna se ut og bli forstyrret i undervisningen. 
Om vinteren ble klasserommene oppvarmet med vedfyring.

En høstkveld i 1933 brant skolen. Etter ferien i 1934 stod en ny skole ferdig. Den hadde fire klasserom, sløydsal og skolekjøkken. Det ble slutt på vedfyringen, da den nye skolen hadde sentralfyringsanlegg. Etter andre verdenskrig var det stor tilflyttinge til Konnerud, og skolen ble for liten. I 1954 fikk skolen sitt første tilbygg med fire nye klasserom. I 1964 måtte skolen igjen påbygges, og fikk seks nye klasserom og spesialrom.

Fra 1974 til 1983 gikk elevene på Konnerud skole fra 1.–9. klasse. I mange år var den Buskeruds største skole, og i skoleåret 1982/83 hadde skolen 750 elever. I 1998 ble skolen ombygget og fikk nytt tilbygg med spesialrom.

I mars 2005 ble det nye skolebygget innviet.

## Eksterne lenker
* Drammen kommune: Konnerud skole
Eiríksson

**Eiríksson** er et norsk etternavn og kan sikte til

*Leiv Eiriksson (norrønt Leifr Eiríksson), (ca. 973 – ca. 1020), var en norrøn oppdagelsesreisende
*Torvald Eiriksson (norrønt Þorvaldr Eiríksson), sønn av Eirik Raude og bror av Leiv Eiriksson.
*Magnús Eiríksson (1806 – 1881), en islandsk teologisk forfatter
*Håkon Eiriksson (Håkon Eiriksson Ladejarl), hersker i Norge (visekonge under Svein Tveskjegg av Danmark mellom 1012 og 1015)
*Åsulv Eiriksson (1190 – 1260) 
*Höskuldur Eiriksson (født 1981), en islandsk fotballspiller
Galisisk-portugisisk

**Galisisk-portugisisk** (også kjent som *galego-português* eller *galaico-português* på portugisisk og som *galego-portugués* eller *galaico-portugués* på galisisk) var et vestiberisk språk i den romanske språkfamilien. Språket ble talt i den nordvestlige delen av Den iberiske halvøy i middelalderen. Det ble først talt fra Biscayabukta til Douro, men spredte seg sørover med den kristne gjenerobringen. Galisisk-portugisisk delte seg etterhvert i språkene vi i dag kjenner som galisisk, portugisisk og fala.

## Eksterne lenker
* Den galisisk-portugisiske arven  
* Latin -  portugisisk dokument, a.D. 1008                                
* Ponte nas ondas
Malaysias Grand Prix

**Malaysias Grand Prix** er et Formel 1-løp som har vært arrangert på Sepang International Circuit i Kuala Lumpur siden 1999 og frem til 2017.

## Vinnere av Malaysias Grand Prix

## Referanser

## Eksterne lenker
*
Etter skoletid (TV-program)

***Etter skoletid*** var et barne- og ungdomsprogram som ble sendt på NRK1 i perioden 1999&ndash;2004. Programmet var direktesendt, og det ble sendt over 500 sendinger. I begynnelsen gikk programmet fra mandag til onsdag, men fra høsten 2002 ble programmet også sendt på torsdager. I 2001 startet også det nye leksehjelpkonseptet Puggandplay. 

Programmet hadde premiere den 14. september 1999, og aller siste sending ble sendt 19. mai 2004.

## Programledere
*Tormod Gjersvold (1999&ndash;2004)
*Charlotte Lunde (1999&ndash;2000)
*Mari Grydeland (1999&ndash;2001)
*Pål Thoresen (1999&ndash;2002)
*Mari Tefre (2000&ndash;2001)
*Cathrin Gram (2000&ndash;2002)
*Birgitte Solberg (2002&ndash;2004)
*Monica Ifelijka (2002&ndash;2004)
*Christian Strand (gjesteprogramleder 2003)
*Christian Holst Meinseth (2003&ndash;2004)

## Eksterne lenker
* Hjemmeside (arkivert av NRK)
Instituto Internacional da Língua Portuguesa

**Instituto Internacional da Língua Portuguesa** (*Det portugisiske språks internasjonale institutt*) eller **IILP** er CPLPs institutt for fremming av det portugisiske språket i verden. Hovedkontoret ligger i Praia på Kapp Verde. Presidenten er den angolanske lingvisten Amélia Mingas.

Instituttet er forholdsvis nytt og dets vedtekter et ennå ikke godt nok regulert. Historien går tilbake til 1989 da landene hvor portugisisk brukes samlet seg i São Luís do Maranhão i Brasil for å danne en base for det portugisiske språksamfunnet. Den brasilianske presidenten, José Sarney, kom med ideen å grunnlegge et internasjonalt institutt for fremming av språket. Bare 10 år senere, på et møte i São Tomé og Príncipe, ble instituttets lokalisering, intensjoner og arbeidsoppgaver satt.  

Medlemmene av IILP er medlemmer av «Det lusofone samveldet»- CPLP: Angola, Brasil, Kapp Verde, Øst-Timor, Guinea-Bissau, Mosambik, Portugal og São Tomé og Príncipe.

## Se også
* CPLP

## Eksterne lenker
*
Dynegy

**Dynegy Inc.** er en stor, amerikansk eier og operatør av kraftverk, samt en aktør i naturgassindustrien. Selskapet har hovedkontor i Houston i Texas.

## Historie
Dynegy ble etablert i 1984. Selskapet ble, i likhet med Enron og flere andre energiselskaper, anklaget for prisfiksing under strømkrisen i California i 2000. I 2001 var selskapet involvert i en mislykket overtakelse av Enron, etter at de trakk seg ut som en følge av en sen uttalelse av Enron. Kort tid etter valget om å droppe oppkjøpet, slo Enron seg selv konkurs og saksøkte Dynegy. Likevel fikk man gjennomført oppkjøpet av Enrons mest lukrative divisjon &ndash; røravdelingen Northern Natural Gas.

## Eksterne lenker
* 
*
Vadested

**Vadested**, eller kortformen **vad**, er et grunt sted hvor en sti eller vei krysser en bekk eller elv, og hvor det ikke er en bro eller klopp. For å unngå at en blir våt på bena, har det gjerne blitt lagt ut en rekke steiner til å gå tørrskodd på. Også i elver finnes det vad, der en rytter kan krysse uten at hesten legger på svøm.

Vad-navneformen går igjen i gårdsnavn som Øksnevad, som i likhet med det engelske stedsnavnet Oxford betyr «oksevadested».

På både engelsk og flere tyske dialekter finnes ordet *ford*, som også betyr vadested; på standardtysk skrives ordet *furt*. Både *ford* og *furt* stammer fra samme urgermanske rot **furdu* og kan være beslektet med det norske ordet fjord.

«Vadested» er i bruk som del av stedsnavn på en rekke språk, for eksempel:
* Klagenfurt (tysk)
* Zandvoort og Coevorden (nederlandsk)
* Hereford (engelsk)
* Maastricht  (latinsk)
* Baile Átha an Rí (gælisk)
* Uherský Brod (tsjekkisk)
* Slavonski Brod (kroatisk)

## Referanser


## Eksterne lenker
*
Den internasjonale legeforening mot atomkrig

**Den internasjonale legeforening mot atomkrig**, i Norge også kjent som **Norske leger mot atomvåpen** forkortet *NLA* (engelsk: **International Physicians for the Prevention of Nuclear War** forkortet *IPPNW*) er en organisasjon som består av en politisk nøytral sammenslutning av legeorganisasjoner fra tilsammen 60 nasjoner. Organisasjonen ble stiftet av Jevgenij Chazov og Bernhard Lown i 1980. Den mottok Nobels fredspris 10. desember 1985 for sitt arbeid innen forskning, undervisning og påvirkning relatert til forebygging av atomvåpen.

For å nå sitt mål vil foreningen forsøke å forebygge all krig, fremme ikke-voldelig konfliktløsning og minske virkningene av krig og forberedelse til krig på helse, utvikling og miljø.

## Referanser


## Eksterne lenker
* 
* Norske leger mot atomvåpens offisielle nettside
* ''Internasjonale Leger mot atomkrig - aktiv 20-åring''  Artikkel av Ellen-Ann Antal på Tidsskriftet.no ved 20-årsjubileet.
Tverrånes i Rana

**Tverrånes** er en bydel av Mo i Rana (grunnkrets 18330214) i Rana kommune, Helgeland, Nordland. Tverrånes befinner seg på sørsiden av Ranelva, der Selforsbrua knytter *Ranenget* sammen med Selfors.

Bydelen er oppkalt etter elva Tverråga (selv om den nederste delen av dette vassdraget også kalles Revelelva), og befinner seg vest for vassdragets utløp i Ranelva.

Tverrånes en grunnkrets i delområdet Mo. Av historiske årsaker har likevel næringslivet i området har samme postnummer (8613) som Selfors. Mellom 1949 og 1958 var det et brevhus på Tverrånes, som leverte post til adressatene på Selfors. Da dette ble nedlagt, og erstattet av Selfors postkontor, ble postnummeret beholdt.

E6 passerer gjennom Tverrånes. Nordlandsbanen passerer også gjennom bydelen, over E6.

Den såkalte «Dunderlandsbanens» 22 km lange strekning mellom Storforshei og Tverrånes var ferdig bygd av Dunderland Iron Ore Company den  1. november 1904. Den ble senere del av Nordlandsbanen. Den 2,9 km lange banestrekningen mellom Mo i Rana sentrum og Tverrånes, var ferdig bygd den 15. mai 1942.

## Næringsliv
### Malerforretningen Farveglede

Fil:Fargeglede Tverrånes A.JPG
Fil:Fargeglede Tverrånes B.JPG
Fil:Fargeglede Tverrånes C.JPG

### Møbelringen Bo Møbler

Fil:Møbelringen Tverrånes A.JPG
Fil:Møbelringen Tverrånes B.JPG
Fil:Møbelringen Tverrånes C.JPG
Helmholtz-Zentrum Berlin

**Helmholtz-Zentrum Berlin für Materialien und Energie** (**HZB**) er et tysk forskningsinstitutt som frem til 4. juni 2008 var kjent som *Hahn-Meitner-Institut* (HMI), og som 11. November samme år ble slått sammen med *Berliner Elektronenspeicherring-Gesellschaft für Synchrotronstrahlung* (BESSY). Forskningsinstituttet har fasiliteter i ortsteilene Wannsee (Lise-Meitner-Campus) og Adlershof (Wilhelm-Conrad-Röntgen-Campus) i bydelen Steglitz-Zehlendorf i Berlin. Det er en del av Helmholtz-Gemeinschaft og finansieres både av den føderale regjeringen og delstatsregjeringen i Berlin. 

Forskningsinstituttet ble grunnlagt i 1959 under navnet *Hahn-Meitner-Institut für Kernforschung*, og er oppkalt etter kjemikeren og nobelprisvinneren Otto Hahn og hans kollega, atomfysikeren Lise Meitner, som begge var pionerer innen radiokjemi og atomfysikk. I dag  driver instituttet grunnforskning innen materialvitenskap (strukturbestemmelse, nøytronspredning, solceller, med mer) og noe radiologi. Instituttet har flere synkrotroner og har spesialisert seg på forskning ved kraftige magnetfelt og lave temperaturer. Det har omtrent  ansatte, hvorav rundt 40 prosent er forskere.
 
## Eksterne lenker
*
New Bedford

**New Bedford** er en by i Bristol County i Massachusetts i USA, beliggende om lag 82 kilometer sør for Boston, 45 kilometer sørøst sørøst for Providence og cirka 19 kilometer øst for Fall River. Ved folketellingen i 2010 hadde byen 95 072 innbyggere. Byen er statens syvende største. New Bedford kalles også «Hvalbyen», av den årsak at den er en av hvalindustriens viktigste havner. Byen regnes som en av to storbyer langs hva som kalles South Coast i Massachusetts (sammen med Fall River). Ordføreren i New Bedford heter Scott W. Lang.

New Bedford Whaling Museum ligger i byen.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Australias Grand Prix

**Australias Grand Prix** (engelsk: *Australian Grand Prix*) er et Formel 1-løp som for første gang ble arrangert i . Løpet ble i perioden – ble arrangert på Adelaide Street Circuit, mens det fra  har blitt arrangert hvert år, med unntak i da Australia Grand Prix  og  ble avlyst på grunn av covid-19-pandemien, men da på Melbourne Grand Prix Circuit, også kalt Albert Park Grand Prix Circuit. 

16. juni 2022 ble det annonsert at arrangørene i Australia (Regjeringen i Australia v/ turisme-, sport- og kulturdepartementet og Australian Grand Prix Corporation) og Formula One Media (FOM) hadde blitt enige om en kontraktsforlengelse, som vil se Australias Grand Prix på Formel 1-kalenderen til (og med) tidligst  

## Vinnere av Australias Grand Prix

## Første-gangs-vinnere

##### '''Australias Grand Prix''' har vært vertskap til følgende førere/ konstruktørers første seier:

### Fører(e)

### Konstruktør(er)

## Tittelavgjørelser

###### '''Australias Grand Prix''' har vært vertskap til følgende tittelavgjørelser:

### Fører(e)

### Konstruktør(er)

## Referanser

## Eksterne lenker
*
Werner Günthör

**Werner Günthör** (født 1. juni 1961 i Uttwill) er en sveitsisk tidligere friidrettsutøver. Han vant tre strake VM-gull i kulestøt i 1987, 1991 og 1993 samt EM-gull i 1986. 

Under OL 1988 i Seoul tok han bronse i øvelsen. Hans bestenotering på 22,75&nbsp;m, som også er sveitsisk rekord, ble oppnådd i august 1988 i Bern.

## Referanser


## Eksterne lenker
*
Hans (andre betydninger)

**Hans** kan vise til:

## Personer
* Hans av Danmark, Norge og Sverige, konge av Norge, Danmark og Sverige
* Hans (1518–1532), dansk prins og sønn av Christian II
* Hans den eldre (1521–1580), dansk prins og sønn av Frederik I
* Hans den yngre av Sønderborg (1545–1622) dansk prins og sønn av Christian III
* Hans (1583–1602), dansk prins og sønn av Frederik II
* Hans (1825-1911), prins av Slesvig-Holsten-Sønderborg-Glücksborg 

## Steder
* Hans Ø, en øy mellom Grønland og Canada

## Annet
* Hans (navn), et mannsnavn
* Ekstremværet Hans, ekstremvær som rammet deler av Norden og Baltikum i august 2023
* HANS-krage (Head And Neck Support), sikkerhetsutstyr som brukes i en rekke motorsporter
* Hans som determinativ av han
Vladimir Golubnitsjij

**Vladimir Stepanovitsj Golubnitsjij** (russisk Владимир Степанович Голубничий, ukrainsk Володимир Степанович Голубничий – Volodymyr Stepanovytsj Holubnytsjyj, født 2. juni 1936, død 16. august 2021) var en sovjetisk kappgjenger fra Ukraina.

Golubnitsjij deltok i 20&nbsp;km kappgang i fem OL på rad, og tok fire medaljer, hvorav to gullmedaljer. I tillegg har han både gull-, sølv- og bronsemedalje fra EM i friidrett.

## OL-historikk
* OL 1960 i Roma: Gull foran australieren Noen Freeman og briten Stanley Vickers
* OL 1964 i Tokyo: Bronse bak briten Ken Matthews og tyske Dieter Lindner. 
* OL 1968 i Mexico by: Gull foran meksikaneren José Pedraza og landsmannen Nikolaj Smaga. 
* OL 1972 i München: Sølvmedalje, etter DDRs Peter Frenkel.
* OL 1976 i Montréal: 7.-plass.
## OL-medaljer
* 1960  Roma -  **Gull** 20&nbsp;km kappgang  Sovjetunionen
* 1968  Mexico by -  **Gull** 20&nbsp;km kappgang   Sovjetunionen
* 1972  München -  Sølv 20&nbsp;km kappgang  Sovjetunionen
* 1964  Tokyo -  Bronse 20&nbsp;km kappgang  Sovjetunionen

## Referanser


## Eksterne lenker
*
John Godina

**John Godina** (født 1972 i Fort Still, Oklahoma) er en amerikansk tidligere friidrettsutøver (kulestøt). Godina har tre VM-gull i kulestøt (1995, 1997 og 2001). Under VM 1999 endte han på 7.-plass. Hans personlige rekord er på 22,20.

Godina har også to OL-medaljer, sølv fra OL 1996 i Atlanta, og bronse fra OL 2000 i Sydney.

Familien flyttet tidlig til Cheyenne, Wyoming hvor han gikk på High school. Han tok sin universitetsutdannelse ved UCLA hvor han hadde idrettsstipend for friidrett. Han er etter sin karriere som utøver bosatt i Phoenix, Arizona.

## Referanser


## Eksterne lenker
*
Andrej Mikhnevitsj

**Andrej Mikhnevitsj** (født 1976) er en belarusisk friidrettsutøver (kulestøt). Mikhnevitsj ble tatt for doping 7. august 2001 og fikk to års utestengelse. Bare 17 dager etter comebacket vant han gull under VM 2003 med sitt støt på 21,69 m, som var en ny personlig rekord. Hans beste plassering året etter var en femteplass under OL i Athen. Under EM i 2006 kom han på andreplass med et støt på 21,11 m, og under VM 2007 i Osaka endte Mikhnevitsj på tredjeplass og tok sin tredje medalje i et internasjonalt mesterskap.

Mikhnevitsj ble utestengt på livstid fra konkurranser av det belarusiske friidrettsforbundet i 2013, med virkning fra 2005. Han har anket utestengelsen.

## Fotnoter

## Referanser


## Eksterne lenker
*
Penselsvin

**Penselsvin** (*Potamochoerus porcus*) er en av to arter i slekten busksvin og penselsvin, som begge utelukkende holder til i Afrika og tilhører i svinefamilien. Penselsvinet er også kjent som **rød elvegris** og **rødt elvesvin**.

## Beskrivelse

Penselsvinet ligner så mye på busksvinet at disse tidligere ble regnet som samme art. Penselsvinet er imidlertid sterkere utfarget enn busksvinet. Pelsen er grunnleggende rød til rødbrun, men langs ryggraden har penselsvinet ei nærmest hvit eller beige stripe. Det har også meget karakteristiske stående, spisse ører med lange dusker av hvitt/beige behåring ytterst på øreflippene. Det er de pensellignende hårduskene på ørene som er opphavet til navnet. I ansiktet har dyret markerte innslag av både rødt, hvit og sort. Langs kinnene har det dessuten hvitt langt kinnskjegg. Lemmene er overveiende sort, men har innslag av rødt øverst og hvitt nedover.

Penselsvinet er kompakt bygget og har relativt korte, men robuste extremiteter. Halen er lang og tynn og utstyrst med en sort hårdusk i enden. Det veier typisk 45-120 kg og blir omkring 55-80 cm i skulderhøyde. Hannene har to vorteaktige knølutvekster på snutepartiet foran øynene og blir betydelig større enn hunnene. Begge kjønn har forstørrede sylkvasse hjørnetenner som minner om villsvinets.

## Utbredelse og habitat
Penselsvinet er utbredt i ekvatoriale deler av vestre og sentrale strøk i Afrika, fra Senegal til Kongo-Kinshasa.

Penselsvinet opptrer i en rekke forskjellige habitat, inkludert tropisk lavlandsregnskog, fuktig sumpskog, tørr skog, savanne med krattskog, småskog og i landbrukområder med dyrket mark.

## Eksterne lenker
*
Guy Drut

**Guy Drut** (født 6. desember 1950 i Oignies, Pas-de-Calais) er en fransk politiker og tidligere friidrettsutøver. I OL 1976 i Montréal vant han gullmedalje på 110 meter hekk.

I OL 1972 i München tok Drut sølv på 110 meter hekk, bare slått av amerikaneren Rodney Milburn. To år senere tok han gull i EM 1974, før han opplevde sitt store øyeblikk i Montreal-OL 1976, der han vant foran Cubas Alejandro Casañas Ramirez og amerikaneren Willie Davenport.

Etter at han la opp som idrettsutøver, ble han aktiv innen politikk, og var ungdoms- og idrettsminister i Alain Juppés konservative regjering fra 1995 til 1997.

## OL-medaljer
*  1976  Montréal – **Gull** i friidrett, 110 m hekk  Frankrike
*  1972  München – Sølv i friidrett, 110 m hekk  Frankrike

## Referanser

## Eksterne lenker
*
In Rainbows

***In Rainbows*** er det syvende studioalbumet av det engelske bandet Radiohead. Albumet ble utgitt 10. oktober 2007 for mp3-nedlastning på Radiohead's egen hjemmeside der alle kunne sette sin egen pris på produktet. Man kunne altså laste det ned gratis hvis man ville, noe som førte til store oppslag i mediene.

Den 3. desember kom et diskbokssett, med blant annet cd, vinyl, og flere ting. Boksen kan kun kjøpes på Internett, og er kun laget i et begrenset antall eksemplarer. *In Rainbows* kom ut for normalt salg i Europa 31. desember 2007.

## ''Scotch Mist''
Ved midnatt britisk tid den 31. desember 2007 viste bandet en 52 minutter lang video på nettsiden *radiohead.tv*. Den var kalt *Scotch Mist*, og var blitt laget i anledning nyttår. Den viste bandet i det de spilte spor fra albumet *In Rainbows*, både i studio og utendørs. Videoen inneholdt også andre kunstneriske innslag, som korte tekster lest via voiceover og naturskildringer.  

## Sporliste
# «15 Step» – 3:57
# «Bodysnatchers» – 4:02
# «Nude» – 4:15
# «Weird Fishes/Arpeggi» – 5:18
# «All I Need» – 3:48
# «Faust Arp» – 2:09
# «Reckoner» – 4:50
# «House of Cards» – 5:28
# «Jigsaw Falling into Place» – 4:09
# «Videotape» – 4:39

## Bonus CD
# «MK 1»
# «Down Is The New Up»
# «Go Slowly»
# «MK 2»
# «Last Flowers»
# «Up On The Ladder»
# «Bangers And Mash»
# «4 Minute Warning»

## Eksterne lenker
* 
* In Rainbows
* «Ta festen med Radiohead», artikkel hos *Teknofil.no*. Besøkt 12. april 2008.
* «Scotch Mist» på ''YouTube''
Underhill Stadium

**Underhill Stadium** var hjemmebanen til Barnet FC fra arenaen ble innviet i 1907 til juni 2013  og har en kapasitet på 5300 tilskuere. Banen måler 105 x 69 m og består av naturgress. Publikumsrekorden på banen er 11&nbsp;026, mot Wycombe Wanderers, FA Amateur Cup 4. runde, 23. februar 1952.

## Referanser


## Kilder
*Paul & Shirley Smith: *The Ultimate Directory of English & Scottish Football League Grounds*. Yore Publications, Harefield 2005. ISBN 0954 783042

## Eksterne lenker
* Barnets offisielle nettside